text: Wiɗis bʉchi ochiaɗe wãi baita
text: #000006
text: Maamina, chi Ʉmada ɓiɗĩika ɓua estrella ichi aude ɓee kãyabarã. Chi cientificorãba chi estrella UY Scuti jãu aude mechibena ɓuu jarabadau, ichira 1.700 veces Ʉmadaɗeebiɗa mechia ɓua. UY Scutiba Ʉmada kĩranabarima neerã, jarabadau ichia dachi iujãa mitai ɓuu mauɗe Júpiter jũi jira nuumaa asta aria neeyu. Nau kuitaaduuba dachi kawabi ɓua Jeremiasba jaraɗabaɗa Jeowaba ichi poder ãrĩã ɓuuɗeeba bajãa, iujãa, mauɗe joma universo aseɗabaɗa.
text: #000011
text: “¡Ãrĩã bichia wauɗa, Jeowa! Bichia kawaaruuba joma waukaɗabaɗa” (SALMO 104:24).
text: #000013
text: Chi aude biʼia ãrĩã unubi ɓua Dachi Akõre aude kawa nii ẽbẽra kakuabʉ. Kawa kʉ̃risiásturu saka waribarii wãwa cheke. Naa ẽpesabarii célula kĩra mama aria eɗaa uru ɓua chi nesitabarii ichi wari baita. Chi mau célula ãrĩãdu dibidi ɗiɗibaria maarã joma aɓaaɓauɗe duaneeɗayua. Maamina mau kaaɗe, chi jãarã celularãbaɗa kambia bara ɓeebadaa mauɗe chi maarãɗebena célula oa baita ba waubadaa, waraa célula dachi nervio baita, mauɗe chi ɓeerã célula dachi bʉʉrʉ baita. Mau kaaɗe dachi kakua joma biʼia wau bari ɓeebaria. 9 mesɗe chi jãu celulabaɗa akawa biʼia wau bari ɓeebaria ẽbẽra cheke wiɗi kiruuɗe mama ichi kakuaɗe celularã ãrĩãdu bara ɓuuɗe. Nau asei baita ãrĩãdu kawa nibayua, mauɗeeba ãrĩãrãba kʉ̃risiabadau jari chi Biblia ɓʉɗabaɗaba kĩra, ichia jarasii: “Mʉa bichi ʉ̃rʉbena biʼia ãrĩã jarayua bichiɗeeburu mʉ biʼia ase nuɓua” (Salmo 139:14).
text: #000016
text: “Jeowaba jipa kirureaɗayu ãrĩãdu kʉ̃riabaria” (SALMO 37:28).
text: #000018
text: Jeowaba aɓa maucha nesitawẽa ɓosmina, kʉ̃riaɗeeba waabenarã chokae kirureerã asekuasia, ʉtʉ bajãaɗe mauɗe iujãaɗe biɗa, ãchi kĩrajʉʉ duanaɗayua ichia kʉ̃ria niiɗeeba mauɗe ichia kawa ochia ɓuu bẽrã. Ichia iujãa kĩrawãrea ãrĩã kiruu asesia ẽbẽrarã baita. Mauɗe iɗi waaburu kʉ̃ria unubi ɓua joma ẽbẽrarãmaa, “ichia ʉmada jẽradrubi ɓua ẽbẽrarã miadaa nureerã ẽbẽrarã biarã ʉ̃rʉ mauɗe kue siɗa chebi ɓua ẽbẽrarã jipa ase nuree mauɗe kachirua ase nuree ʉ̃rʉ” (Mateo 5:45).
text: #000026